Kry 10% af (minimum twee nagte se verblyf). Geldig vanaf 3 Des 2019 tot 12 Des 2019.
83 on Robertson is 'n nuut geboude vakansiehuis naby die strand in die kusdorpie, Reebok. Dié klein dorpie is tussen Klein-Brakrivier en Groot-Brakrivier geleë en is 'n kort entjie se ry van Hartenbos, Mosselbaai en George plus sy lughawe af.
Dié eenheid het slaapplek vir 4 gaste en beskik oor 2 slaapkamers. Die slaapkamers het albei 'n koningingrootte-bed en 'n en suite-badkamer met 'n stort.
Daar is 'n oopplan-kombuis wat met 'n yskas-vrieskas, oondjie, tweeplaatstoof, mikrogolfoond, ketel en basiese kookgerei toegerus is. Die eenheid het ook 'n TV met DStv, toegang tot gratis WiFi en 'n binnebraai.
Besienswaardighede in die area sluit Jakkalsvlei Wynplaas, Botlierskop Wildreservaat, Redberry Farm, Ilita Lodge Restaurant met 'n ongelooflike uitsig oor Grootbrakrivier, Die Ou Pastorie Teetuin, Seeplaas Restaurant, De Vette Mossel Seekosrestaurant, De Dekke Restaurant, Reebokstrand, Kleinbrakstrand, Oubaai Gholflandgoed en die Tuinroete Casino in. Gaste kan doendinge soos swem, voetslaan, bergfietsry, kajakvaart, visvang, valskermsweef en wynproe in die area geniet.